Diari Oficial de la Generalitat Valenciana


Sumari del DOGV 8106, del 16-08-2017 (2017/7456)

Informació pública de la suspensió de llicències en l'àmbit A, illes número 529 i 532, en la intersecció de l'avinguda de Bèlgica - camí de les Voltes - avinguda de Pius XII.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8106

Data del DOGV
:   16-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7456


Data del document
:   11-08-2017

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Informació pública de la suspensió de llicències en l'àmbit A, illes número 529 i 532, en la intersecció de l'avinguda de Bèlgica - camí de les Voltes - avinguda de Pius XII. [2017/7456]  
El Ple de l'Ajuntament, en la sessió del dia 10 d'agost de 2017, va adoptar l'acord següent:  
«Tenint en compte que l'increment d'activitat productiva en la zona industrial situada al sud de la ciutat està produint un increment del trànsit rodat, especialment de vehicles pesants; trànsit que es veurà fortament incrementat per la pròxima posada en funcionament de l'aparcament de camions que està previst emplaçar en aquesta zona industrial de la ciutat.  
Atés que interessa millorar la seguretat viària mitjançant la canalització adequada dels diferents canvis de sentit i, en conseqüència, prevenir accidents.  
Vist l'article 64 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, en el qual s'assenyala que els ajuntaments podran acordar la suspensió de la tramitació i de l'atorgament de llicències de parcel·lació de terrenys, edificació i demolició, per a àmbits determinats, a fi de facilitar l'estudi o la reforma de l'ordenació urbanística, suspensió que tindrà una duració màxima de dos anys; i vist que l'eficàcia de l'acord de suspensió requereix la seua publicació en el Diari Oficial de la Generalitat Valenciana i la indicació dels àmbits i tipus de llicències afectades per la suspensió o l'anunci del seu abast per remissió al document exposat al públic.  
Vist el que estableixen l'article 22.2.c de la Llei 7/1985, de 2 d'abril, reguladora de les bases de règim local, els articles 44, 64.1,3,4 i 5 i 66 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, i l'article 117 del Reial decret 2159/1978, de 23 de juny, pel qual s'estableix el Reglament del planejament urbanístic.  
Atesa la necessitat de procedir a l'estudi o la reforma de l'ordenació urbanística i, en particular, la implantació d'una rotonda en la intersecció de l'avinguda de Bèlgica - camí de les Voltes - avinguda de Pius XII, la qual cosa implica la modificació de l'ordenació detallada del pla general pel que fa a les alineacions establides en aquest àmbit.  
Vist l'informe emés a aquest efecte per l'arquitecte general municipal de data 10 d'agost de 2017, en el qual considera que pertoca la suspensió de la tramitació i de l'atorgament de llicències de parcel·lació de terrenys, edificació i demolició, per a l'àmbit definit a continuació: part de l'illa número 529 (IND-2), amb façana a la intersecció de l'avinguda de Bèlgica i el camí de les Voltes, parcel·la cadastral número 1290204VW0624P5440IY, en una superfície i longitud de façana d'aproximadament 1.500,00 m²s i 85 m respectivament; i la totalitat de l'illa número 532 (IND-2), amb façana a la intersecció de l'avinguda de Bèlgica i el camí de les Voltes, parcel·la cadastral número 2135685SK7781T2970YI, amb una superfície cadastral de 2.196,00 m²s.  
El Ple de l'Ajuntament, per unanimitat, acorda:  
Primer. Suspendre l'atorgament de llicències de parcel·lació de terrenys, edificació i demolició, a fi de procedir a l'estudi de la modificació corresponent del pla, en les zones següents:  
- Part de l'illa número 529 (IND-2), amb façana a la intersecció de l'avinguda de Bèlgica i el camí de les Voltes. Parcel·la cadastral número 9636503IR3521E6826RY, en una superfície i longitud de façana d'aproximadament 1.500,00 m²s i 85 m respectivament.  
- La totalitat de l'illa número 532 (IND-2), amb façana a la intersecció de l'avinguda de Bèlgica i el camí de les Voltes. Parcel·la cadastral número 0413341UN2316I2543QV, amb una superfície cadastral de 2.196,00 m²s.  
Segon. Publicar aquest acord en el Diari Oficial de la Generalitat Valenciana, de conformitat amb l'article 64.4 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana».  
  
Vila-real, 11 d'agost de 2017.- L'alcalde: José Benlloch Fernández.